Käytännössä äänestyspäätös voi tarkoittaa vapaasta internetistä luopumista Amerikan mantereella, sillä tähän saakka tasapuolisuusperiaate on estänyt verkko-operaattoreita estämästä tietyille sivuille pääsemistä tai vaikkapa dataliikenneyhteyksien nopeuksiin puuttumista.

Äänestystulos voi siis merkitä sitä, että tulevaisuudessa operaattorit voivat hinnoitella tuotteensa uudestaan esimerkiksi niin, että nopeasta pääsystä tiettyihin sisältöihin voi veloittaa enemmän ja toisaalta vähemmän maksavien yhteyttä voidaan heikentää.

Operaattorit saavat myös mahdollisuuden vaikuttaa kuluttajien pääsyä eri internet-palveluihin esimerkiksi vaikeuttamalla sitä.

Moni amerikkalainen teleoperaattori on käytännössä monopoliasemassa, joten kuluttajan vaihtoehdot tilanteessa ovat paikoin vähissä. Suurimmat operaattorit ovat tosin kertoneet halustaan jatkaa nykykäytännön mukaisella linjalla.

Kysymys nettineutraliteetista oli lopulta poliittinen, sillä republikaanit pitivät sitä edellisen presidentin, demokraattien Barack Obaman projektina.

Ajit Pai, Yhdysvaltain viestintäkomission puheenjohtaja. Michael Reynolds / AOP

Torstaina asiasta äänestäneen telehallintoviraston puheenjohtaja on republikaani-puolueen edustaja Ajit Pai samoin kuin muut tasapuolisuuden periaatteesta luopumisesta äänestäneet.

Asia ei kuitenkaan suinkaan ole vielä loppuun käsitelty. Ainakin New Yorkin osavaltion syyttäjä aikoo viedä asian oikeuteen yhdessä monien muiden osavaltioiden kanssa.

Uutista korjattu 15.12. klo 6.50: Viestintäkomissio muutettu telehallintavirastoksi.

Lue myös:

Lähteet: Reuters